armvectores/hy_wikipedia_2023 huggingface dataset:
Պետուլա Կլարկ

Պետուլա Կլարկ (անգլ.՝ Petula Clark, ծնվ. նոյեմբերի 15, 1932(1932-11-15)[…], Ewell, Epsom and Ewell, Սյուրեյ, Անգլիա, Միացյալ Թագավորություն), բրիտանացի երգչուհի, դերասանուհի և երգահան, ում կարիերան արդեն 7 տասնամյակ է, ինչ շարունակվում է։ Նա համաշխարհային ճանաչման է հասել 1960-ական թվականներին «Downtown», «I Know a Place», «My Love», «Colour My World», «A Sign of the Times» и «Don’t Sleep in the Subway» հիթերի շնորհիվ։ Նրա՝ տարիների ակտիվ գործունեության շնորհիվ աշխարհում իր ալբոմների ավելի քան 68 միլիոն օրինակ է թողարկվել։


== Կենսագրություն ==
Պետուլա Սելլի Օլվին Կլարկը (անգլ.՝ Petula Sally Olwen Clark)՝ որպես երգչուհի, դեռ մանուկ հասակում իր առաջնելույթը  կատարել է եկեղեցական երգչախմբում, իսկ Երկրորդ համաշխարհային պատերազմի տարիներին սկսել է ելույթ ունենալ BBC-ի ռադիոյում։ 1944 թվականին նա առաջին անգամ հայտնվել է մեծ էկրանին՝ հետագայում կատարելով մի շարք աննշան դերեր բրիտանական Բ կարգի ֆիլմերում։ 1950-ական թվականներին Կլարկը երկար  աշխատել է հեռուստատեսությունում, իսկ տասնամյակի կեսերին ակտիվ զբաղվել է երաժշտական կարիերայով՝ 1955 թվականին պայմանագիր կնքելով  «Pye Records» ձայնագրման ստուդիայի հետ, որի հետ էլ համագործակցել է  հետագա մի քանի տասնամյակների ընթացքում։
Փարիզի «Օլիմպիայում» հաջող ելույթներից հետո 1958 թվականին նա մի քանի հիթեր է ձայնագրել ֆրանսերեն, ինչպես նաև  շրջագայել է Ֆրանսիայում և Բելգիայում։ Հետագա տարիներին Պետուլա Կլարկն ամենաշատ պահանջված երգչուհին էր Ֆրանսիայում, թեև մի քանի հաջող հիթեր է ձայնագրել նաև Մեծ Բրիտանիայում։ Նա համաշխարհային ճանաչման է հասել «Downtown» հիթի շնորհիվ, որը միանգամից մի քանի լեզուներով ձայնագրվել է 1964 թվականին և երգչուհուն բերել հեղինակավոր «Գրեմմի» մրցանակ։ 1965 թվականի հունվար ամսին երգը զբաղեցրել է ամերիկյան չարթերի առաջին հորիզոնականը և վաճառվել  3 միլիոն օրինակով։
1970-ական թվականների կեսերին Պետուլա Կլարկը զգալիորեն կրճատել էր իր ելույթները՝ իրեն նվիրելով ամուսնուն՝ պրոդյուսեր Կլոդ Վոլֆին, և երեք երեխաներին;
1960-ական թվականների վերջերին Կլարկը վերսկսել է իր արտիստական կարիերան՝ նկարահանվելով երկու երաժշտական ֆիլմերում։ «Ֆինիանայի ծիածանը» ֆիլմում նրա խաղընկերը հանրահայտ Ֆրեդ Ասթերն էր. Շենոն Մաքլոներգանի դերի համար նա արժանացել է «Ոսկե գլոբուս» կինոմրցանակին։ Մեկ տարի անց Պիտեր Օ՚Թուլի հետ նա նկարահանվել է  Ջեյմս Հիլթոնի «Մնաս բարով,պարոն Չիպս» դասական նովելի երաժշտական էկրանավորման մեջ։
Հետագայում նա շարունակել է իր երաժշտական ելույթները։ 1990-ական թվականի սկզբներին Բրոդվեյում է հանդես եկել, ինչպես նաև  հյուրախաղերվ շրջագայել՝ անելով իր սեփական թատերական բեմադրությունները, որոնցում պատմել է իր կյանքի և կարիերայի մասին։ 1998 թվականին Մեծ Բրիտանիայի թագուհի Եղիսաբեթ Երկրորդը նրան շնորհել է Բրիտանական կայսրության հրամանատարի կոչում։


== Ծանոթագրություններ ==


== Արտաքին հղումներ ==
Պաշտոնական կայք
Պետուլա Կլարկի սկավառակագրություն
Աննա Կլեման

Աննա Սոֆիա Կլեման (շվեդերեն՝ Anna Sofia Kleman, նոյեմբերի 24, 1862(1862-11-24), Royal Karlskrona Admiralty parish, Կառլսկրունա, Բլեքինգե, Շվեդիա - ապրիլի 8, 1940(1940-04-08), Ստեպպսհոլմս, Շվեդիա), շվեդ ապահովագրական գործակալ և ֆեմինիստ, հայտնի է որպես կանանց իրավունքների համար պայքարով և պացիֆիստ։ Հատկապես ակտիվ պայքարել է կանանց ընտրական իրավունքի համար։ Աննան 1911 թվականին մասնակցել է Ստոկհոլմի կանանց սուֆրաժիստական կոնֆերանսին և ներկայացրել Շվեդիան 1915 թվականին Հաագայում կայացած Կանանց միջազգային խաղաղության կոնֆերանսին։ Երբ 1919 թվականին ստեղծվել է Save the Children կազմակերպությունը, նա մտել է այդ կազմակերպության շվեդական բաժնի վարչության կազմի մեջ և ի վերջո դարձել է դրա նախագահը։


== Կենսագրություն ==
Աննա Սոֆիա Կլեմանը ծնվել է Կարլսկրունայում, 1862 թվականին, Կարլ Կլեմանի (1820-1872) և Յոհաննա Ավգուստա Գրամի (1825-1904) դուստրն է։ Նրա կրտսեր քույրը՝ Էլլեն Կլեմանը (1867-1943), նույնպես ակտիվորեն մասնակցել է կանանց շարժմանը։
1895 թվականին նա արդեն աշխատում էր Ստոկհոլմի «Տուլե» ապահովագրական ընկերությունում։ 1903 թվականից Կլեմանն անդամակցել է Ուսանողների և աշխատողների ասոցիացիային (շվեդ. Studenter och Arbetare), իսկ 1906-1911 թվականներին մտնել է Կանանց ընտրական իրավունքի ազգային ասոցիացիայի վարչության կազմի մեջ (շվեդ. Landsföreningen för kvinnans politiska rösträtt): Կլեմանը կանանց ընտրական իրավունքների կողմնակից էր, 1911 թվականին եղել Ստոկհոլմի սուֆրաժիստական Կոնգրեսի ակտիվ մասնակիցը։ Նա մասնակցել է նաև 1915 թվականի Հաագայի կանանց Խաղաղության Կոնգրեսին և 1919 թվականին Ցյուրիխում կայացած Խաղաղության և ազատության կանանց միջազգային միության կոնգրեսին։
Նա, որպես գրող, 1916 թվականից հոդվածներ է հրապարակել՝ ի պաշտպանություն կանանց ընտրական իրավունքի «Rösträtt för kvinnor» մասնագիտացված ամսագրում։
Կլեմանն ակտիվ մասնակցություն է ունեցել նաև պացիֆիստական շարժմանը՝ ղեկավարելով Խաղաղության և ազատության կանանց միջազգային միության շվեդական բաժինը 1915 թվականից մինչև 1918 թվականը։ 1925 թվականին նա Վաշինգտոնում մասնակցել է Կանանց սուֆրաժիստական ասոցիացիայի կողմից կազմակերպված Կանանց միջազգային խորհրդի համագումարին և այնտեղ տարված քննարկումների մասին պատմել է կանանց շարժմանը նվիրված «Hertha» ամսագրում։ Աննա Կլեմանը մահացել է 1940 թվականին, Ստոկհոլմում։


== Ծանոթագրություններ ==
Ալեքսանդրովկա (գյուղ, Լիտինկայի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка), գյուղ Ուկրաինայի Վիննիցայի մարզի Լիտինկայի շրջանում։
2001 թվականի տվյալներով Ալեքսանդրովկա գյուղում բնակվում էր 443 մարդ։ Բնակավայրը զբաղեցնում է 0,149 կմ² տարածք։ Բնակչության խտությունը կազմում էր 2973,15 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պերիկլեսի դարաշրջան

Պերիկլեսի դարաշրջան (հին հունարեն՝ Εποχή του Περικλή), դարաշրջան Դասական Հունաստանի պատմության մեջ։ Համարվում է նաև Աթենքի դեմոկրատիայի ծաղկման ժամանակահատվածը։
Պերիկլեսը եղել է աթենական պետական գործիչ, հռետոր և զորավար։ Նրա օրոք Աթենքը հասնում է իր քաղաքական, տնտեսական և մշակութային զարգացման գագաթնակետին՝ դառնալով Հին Հունաստանի ծովային հզորագույն պետությունը, կրթական և մշակութային կենտրոնը։ Քաղաքը հարստանում է նոր շինություններով, մասնավորապես Ակրոպոլիսում կառուցվում է Պարթենոնի հռչակավոր տաճարը։
Պերիկլեսի դարաշրջանը հաջորդեց հույն-պարսկական պատերազմներին։ Այս դարաշրջանը հիմք հանդիսացավ հետագայում Աթենքում ժողովրդավարության հետագա խորացման համար։


== Պատմություն ==
Մ.թ.ա. 444 թվականին Աթենական պետության ստրատեգոս է ընտրվում Պերիկլեսը։ Այս շրջանը համարվում է Հունաստանում Պերիկլեսյան դարաշրջանի սկիզբը և Դասական Հունաստանի ծաղկման դարաշրջանը։ Ավելի քան 15 տարի Պերիկլեսը անընդմեջ ընտրվում է ստրատեգոս։
Պերիկլեսը կարգավորեց Աթենքի հասարակական կյանքի բոլոր կողմերը՝ կարևորելով հիմնականում քաղաքացիության հարցը։ Հունաստանի տարածքում ապրող բոլոր օրինական քաղաքացիները համարվեցին Հին Հունաստանի քաղաքացի։ Այս օրենքից հետո ավելի քան 50.000 աթենացի տղամարդիկ մեխանիկորեն ճանաչվեցին Աթենքի պոլիսի քաղաքացիներ։
Աթենքի տարածքում բնակվող կանայք, երեխաները և օտարերկրացիները (խեթեր, ասորիներ, հայեր, արաբներ, պարսիկներ, հնդիկներ) քաղաքացիներ չճանաչվեցին։
Պերիկլեսյան դարաշրջանում սահմանվեց քաղաքացիական իրավահավասարությունը։ Անկախ ունեցվածքային ցենզից, կրթվածության մակարդակից և այլ դրույթներից Ատտիկայի քաղաքացիները հավասար էին օրենքի առաջ։ Պերիկլեսը աշխատավարձ սահմանեց պետական պաշտոն վարելու համար։ Պետական գործերին և հանրաքվեներին մասնակցելու իրավունք ստացան նույնիսկ ամենից աղքատ քաղաքացիները։
Երկրում գնալով աճում էր աշխարհաժողովի դերը և նշանակությունը։ Նրա գործառույթների մեջ մտավ նաև պետական բոլոր օրենքների վավերացումը և դրանց կատարման հետևումը։ Հունական աշխարհաժողովը պարբերաբար վերահսկում էր բոլոր պաշտոնյաների հետևմանը և դրանց կատարմանը։
Ընթացիկ խնդիրները լուծում էր պետխորհուրդը։ Այն իր հերթին ենթակա էր աշխարհաժողովին։ Կարևոր նվաճումներ կատարվեցին նաև արվեստի և գիտության բնագավառներում։ Քաղաքում կառուցվեցին բազմաթիվ տաճարներ, պետական և բնակելի շինություններ։ Արդյունքում Աթենքը դարձավ Հունաստանի գլխավոր կենտրոնատեղին։
Մ.թ.ա. 429 թվականը համարվում է Պերիկլեսի դարաշրջանի ավարտի թվականը։


== Ծանոթագրություններ ==
Երկնային կապիտանը և ապագայի աշխարհը

Երկնային կապիտանը և ապագայի աշխարհը (անգլ.՝ Sky Captain and the World of Tomorrow), Կերի Կոնրանի ֆիլմը՝ դիզելպանկ ոճում։


== Սյուժե ==
Լրագրողուհի Պոլի Պերկինսն ուսումնասիրում է վեց գիտնականների գաղտնի անհետացումը։ Նա նամակ է ստանում քիմիկոս բժիշկ Ջենինգսից, ով ասում է, որ գիտի, թե ով կհափշտակվի հաջորդը։ Պարզվում է, որ նա վեց գիտնականների հետ աշխատել է «11 շնորհավորանք» գաղտնի լաբորատորիայում, որը տնօրինում էր Տոտենկոպֆը (գերմաներեն՝ Totenkopf- «մահացած գլուխ»)։ Այդ ժամանակ Նյու-Յորք քաղաքը ենթարկվում է մեխանիկական հսկաների կողմից հարձակմանը («Մեխանիկական հրեշներ», «հսկա ռոբոտներ»), որոնց դեմ մարտնչում է էսկադրիլիան՝ երկնային կապիտանի գլխավորությամբ։ Թերթերն վկայում էին ուրիշ քաղաքներում նմանօրինակ հարձակումների մասին։ Մեխանիկական հսկաները գողանում էին նավթը, ածուխը, գեներատորները, պողպատաձույլ մեքենաների սարքավորումները։ Պարզվում է, որ ռոբոտները ռադիոկառավարելի են։ Ազդանշանը գալիս էր Շամբալա գաղտնի պետությունից (Նեպալում)։
Պոլի Պերսկինսը միանում է հետաքննությանը, կասկածելով, որ մեխանիկական հսկաները և գիտնականների անհետացումը փոխադարձ կապ ունեն։ Բացի դրանից, մեխանիկական հսկաների խորհրդանշանը զուգադիպում էր Տոտենկոպֆի լաբորատորիայի խորհրդանշանին։ Նեպալում երկնային կապիտանը և Պոլին գտնում են Տոտենկոպֆի լաբորատորիայի հետքերը, որտեղ իրականացվում էին դաժան փորձեր մարդկանց վրա։ Հետքերը տանում են մի կղզի՝ օվկիանոսում։ Հասնելով լաբորատորիա՝ երկնային կապիտանը և Պոլին ներկա են լինում տիեզերական նավի արձակելու պատրաստությանը, որի մեջ, ինչպես Նոյի տապանում, տանում են գիտնականներին և կենդանիներին։ Բայց և այնպես Տոտենկոպֆը լինում է մահացած և նրա ստեղծածները շարունակում են արձակելու պատրաստությունը։ Նավի արձակելուց հետո երկիրը կոչնչանար։ Երկնային կապիտանը ու Պոլին պետք է կանգնեցնեն չար ծրագիրը։


== Դերերում ==
Ջուդ Լոու- Երկնային կապիտան (Ջո, Ջոզեֆ Սալլիվան)
Գվինեթ Փելթրոու- Պոլի Պերկինս (լրագրողուհի)
Անջելինա Ջոլի- Ֆրենկի (Կուկ կապիտան)
Ջովանի Ռիբիզի- Դէկս (Երկնային կապիտանի օգնական)
Մայքլ Գեմբոն- Պեյլի (Թերթի խմբագիր)
Բայ Լին- Գաղտնի տիկին (Տոտենկոպֆին օգնող, ռոբոտ)
Օմիդ Ջալիլի- Կաջի (Տիբեթում՝ ճամբարի պետը, Ջոզեֆի ընկեր)
Լոուրենս Օլիվիե- Տոտենկոպֆ (գլխավոր չար կերպարը)
Պիտեր Լոու- բժիշկ Կեսսլեր


== Վարձույթ ==
Ֆիլմի առաջին ցուցադրումը եղել է 2004 թվականի հուլիսի 22-ին՝ Սան Դիեգոյում։ Պրեմիերային մնացել էր 2 ամիս, որը հնարավորություն էր տալիս ուղղելու որոշ թերություններ։
Ֆիլմը պետք է մեծ էկրաններին լիներ սկսած 2004 թվականի հուլիսի 25-ից։ «Սարդ-մարդ 2» ֆիլմի պրեմիերայի օրվա նշանակումից հետո (2004 թվականի հունիսի 30)՝ պրոդյուսերներն որոշեցին տեղափոխել ֆիլմի թողարկումը 2004 թվականի սեպտեմբերի 17-ին։


== Ծանոթագրություններ ==


== Արտաքին հղումներ ==
www.skycaptain.com/ ֆիլմ «Երկնային կապիտանը և ապագայի աշխարհը». պաշտոնական կայք
«Երկնային կապիտանը և ապագայի աշխարհը»(անգլ.) ֆիլմը Internet Movie Database կայքում
«Երկնային կապիտանը և ապագայի աշխարհը»(անգլ.) ֆիլմը allmovie կայքում:
«Երկնային կապիտանը և ապագայի աշխարհը»(անգլ.) ֆիլմը Rotten Tomatoes կայքում
«Երկնային կապիտանը և ապագայի աշխարհը»(անգլ.) ֆիլմը Metacritic կայքում:
«Երկնային կապիտանը և ապագայի աշխարհը»(անգլ.) ֆիլմը Box Office Mojo  կայքում
Թեոնեստ Բագոսորա

Թեոնեստ Բագոսորա (ռուանդ.՝  և ֆր.՝ Théoneste Bagosora, օգոստոսի 16, 1941(1941-08-16), Gisenyi, Արևելյան նահանգ, Ռուանդա-Ուրունդի - սեպտեմբերի 25, 2021(2021-09-25), Բամակո, Մալի - 25 սեպտեմբերի, 2021 թ), Ռուանդայի բանակի նախկին գնդապետ, որը Ռուանդայի հարցով միջազգային տրիբունալի կողմից ցմահ բանտարկության Է դատապարտվել 1994 թվականին ցեղասպանություն սանձազերծելու համար։ Պատկանում է խուտու ցեղին։


== Կենսագրություն ==
Թեոնեստ Բագոսորան ծնվել է Ռուանդայի Կիսենյի նահանգի Գիչիե համայնքում՝ Ռուանդա-Ուրունդիում (այժմ Արևմտյան Ռուանդա նահանգում)։ 1964 թվականին ավարտել է Կիգալիի ռազմական ուսումնարանը՝ ստանալով երկրորդ աստիճանի լեյտենանտի կոչում, այնուհետև ուսումը շարունակել է Ֆրանսիայում։
Քանի որ Ռուանդայի նախագահ Ժյուվենալ Խաբիարիմանի կնոջ հեռավոր ազգականն էր, արագ առաջընթաց էր գրանցում ծառայության մեջ։ Եղել է Կիգալի բարձրագույն սպայական ուսումնարանի հրամանատարի տեղակալը, ավելի ուշ՝ Կանոմբեի ռազմական ճամբարի հրամանատարը։ 1992 թվականի հունիսին նշանակվել է Ռուանդայի պաշտպանության նախարարության ղեկավարներից մեկը։ Չնայած 1993 թվականի սեպտեմբերի 23-ին զինված ուժերի շարքերից իր հեռացմանը, պաշտոնը պահպանել է մինչև 1994 թվականի հուլիսի իր փախուստը, որը պայմանավորված է եղել երկրի գրեթե ողջ տարածքում Ռուանդայի հայրենասիրական ճակատով, որը բաղկացած էր տուտսի ցեղի մարդկանցից։
Թաքնվել է Զաիրի Հանրապետությունում, այնուհետև տեղափոխվել Կամերուն, որտեղ 1997 թվականին ձերբակալվել է ռուանդացի քաղաքական գործիչ Անդրե Նտագերուրայի հետ միասին, որից հետո տարվել է Արուշա։


== Ցեղասպանության մեղադրանքներ ==
2008 թվականի դեկտեմբերի 18-ին Ռուանդայի միջազգային տրիբունալը Թեոնեստ Բագոսորին ցմահ ազատազրկման է դատապարտել՝ ցեղասպանության, ռազմական հանցագործությունների և մարդկության դեմ հանցագործությունների համար։ Տրիբունալը պարզել է, որ այն բանից հետո, երբ 1994 թվականի ապրիլի 6-ին ավիավթարում զոհվել է նախագահ Խաբիարիմանան, Բագոսորան լիովին բռնազավթել է երկրի քաղաքական և ռազմական իրադրության վերահսկողությունը, հետևաբար պատասխանատվություն է կրել դրանից հետո տեղի ունեցած իրադարձությունների համար։ Բագոսորան նաև ճանաչվել է «Ինտերհամվե» աշխարհազորի կազմակերպիչ։


== Ծանոթագրություններ ==


== Գրականություն ==
Багосора, Теонест Покушение на президента Хабьяриману, или Последняя операция тутси по силовому захвату власти в Руанде (пер. с франц. яз. и комм. И. В. Кривушина и Е. С. Кривушиной) // История – поле сражений / Под ред. А. Б. Давидсона. — М., 2015. — С. 459–518.
International Criminal Tribunal for Rwanda: BAGOSORA, Théoneste (ICTR-96-7)(անգլ.)(ֆր.)(ռուանդ.)
Кривушин И. В. Сто дней во власти безумия: Руандийский геноцид 1994 г. — М.: Издательский дом Высшей школы экономики, 2015. — 528 с.
Кривушин И. В. История как оправдание геноцида: прошлое Руанды в интерпретации Теонеста Багосоры // История – поле сражений / Под ред. А. Б. Давидсона. — М., 2015. — С. 382–396.


== Արտաքին հղումներ ==
Խոզանափուշ երևանյան

Խոզանափուշ երևանյան (լատ.՝ Cousinia erivanensis), բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
40-50 սմ բարձրությամբ կիսաթփիկ բույս է։ Տերևները հերթադիր են, փետրաձև հատված, կոշտ, խիտ ոստայնանման թավոտությամբ։ Ջղերի ծայրերին կան սուր, կոշտ փշեր։ Ճյուղերի ծայրերին գտնվող զամբյուղները գնդաձև են։ Ծածկոցի թերթերն ունեն խիտ ոստայնանման թավոտություն և նեղ ուղիղ փշանման հավելուկներ։ Ծաղիկները դեղնավուն են՝ դուրս ցցված վարդագույն վերնակապով։ Պտուղը սեպաձև է և հարթ, պապուսը՝ թափվող։


== Տարածվածություն ==
Հայաստանում հանդիպում է միայն Մեղրու ֆլորիստիկական շրջանում (Գուդեմնիս, Ագարակ, Լեհվազ, Վահրավար, Մեղրի, Կարչևան, Կուրիս)։ Աճում է նաև Նախիջևանում (Օրդուբադ)։


== Էկոլոգիա ==
Աճում է ստորին և միջին լեռնային գոտիներում՝ ծովի մակարդակից 800–1400 մ բարձրությունների վրա, ժայռոտ և քարքարոտ լանջերին, թփուտներում, ֆրիգանանման բուսականության մեջ։ Ծաղկում է հունիս–հուլիս ամիսներին, պտղաբերում՝ հուլիս–օգոստոսին։


== Պահպանություն ==
Վտանգված տեսակ է։ Հարավային Անդրկովկասի էնդեմիկ բույսերից է։ Տարածման և բնակության շրջանների մակերեսը 500 կմ²-ից պակաս է։ Աճում է ինտենսիվ յուրացվող տարածքներում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES–ի և Բեռնի կոնվենցիաների հավելվածներում։
Պահպանության գործողություններ չեն իրականացվում։ Անհրաժեշտ է ստեղծել նոր ԲՀՊՏ Ագարակավանի շրջակայքում։


== Ծանոթագրություններ ==
Մախալակաուրի

Մախալակաուրի (վրաց.՝ მახალაკაური), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Դիրք ==
Գտնվում է ծովի մակարդակից 1045 մետր բարձրության վրա։ Շրջկենտրոն Խուլոյից 35 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 82 մարդ։


== Ծանոթագրություններ ==
Ջեֆերսոն շրջան (Տեխաս)

Ջեֆերսոն շրջան (անգլ.՝ Jefferson County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.341 կմ² է, բնակչությունը՝ 252.051 մարդ (2000 թ. տվյալներով)։ Շրջկենտրոնն է Բոմոնտ բնակավայրը։ Կազմավորվել է 1836 թ.։
Շանհայի արվեստի թանգարան

Շանհայի արվեստի թանգարան (չինարեն ավանդ. 上海美术馆 ), արվեստի թանգարան Չինաստանի Շանհայ քաղաքում։ 2012 թվականի հոկտեմբերին թանգարանը վերանվանվել է որպես «Չինաստանի արվեստի թանգարան», երբ այն 2010 թվականի էքսպոյի ժամանակ Չինաստանի տաղավարից տեղափոխվել է նախկին՝ Շանհայի 2010 թվականի էքսպոյի տարածք։ Շանհայի արվեստի թանգարանի շենքը նախկին «Շանհայ Ռեյս» ակումբի շենքն է։ Այն գտնվում է «Փիփլս» այգու արևմտյան մասում՝ «Փիփլս» հրապարակից աջ, որը ժամանակին եղել է վազքուղի։ Շանհայի Արվեստի թանգարանը՝ Շանհայի ամենախոշոր ցուցադրության՝ «Շանհայ բիենալեի» յուրօրինակ տունն է համարվում, որը հիմնադրվել է 1996 թվականին Ֆենգ Զենգքսիանի կողմից, ով հետագայում դարձել է թանգարանի տնօրենը։ Թանգարանի նախկին շենքը փոխարինվել է Շանհայի պատմության թանգարանի շենքով, որը չէր օգտագործվել դեռևս 1999 թվականից՝ վերակառուցման պատճառով։


== Շանհայի Արվեստի թանգարանի շենքի պատմություն ==
Շանհայի արվեստի թանգարանի շենքը գտնվում է «Նանջինգ Ռոդի» (արևմուտք) հարավային կողմում։  Տարածքը 2200 քառակուսի կիլոմետր է։
Շենքը կառուցվել է 1933 թվականին, որպես «Շանհայ Ռեյս Քլաբ» վազքուղու ակումբ։ Ձիարշավային մրցավազքը համարվում էր երրորդ ամենաշահութաբեր արդյունաբերությունը 1930-ականներին (Չինաստանի Հանրապետության ժամանակաշրջանի ընթացքում)։

1955 թվականին կառույցը նորարարական շունչ է ստացել և տանիքում կառուցվել է սանդղակաձև կտուր։ Հիմնական նպատակն էր ճարտարապետներին հնարավորություն տալ կառուցելու դեպի ժամացույցի աշտարակ տանող ավելի լայն աստիճաններ, որպեսզի երիտասարդները հեշտությամբ կարողանան այցելել աշտարակ։
Կառույցն ունի ամենահայտնի ժամացույցի աշտարակներից մեկը քաղաքում՝ «Քասթըմս Հաուզ» աշտարակից հետո, որը գտնվում է Դը Բանդում։ Արվեստի թանգարանում գտնվող ժամացույցի աշտարակը պատմականորեն ասոցացվել  է քաղաքում առկա կոռուպցիայի և անկման հետ, քանի որ այն շատ հաճախ սխալ էր լինում։ Այնուամենայնիվ, 2006 թվականին ժամացուցը վերանորոգվել է և այդ օրվանից կարգավորվել է։


== Իրադարձություններ ==
Շանհայի արվեստի թանգարանը եղել է «Շանհայ բիենալեի» հյուրընկալող տունը 1996 թվականից։ «Շանհայ բիենալեն» համարվում է ամենակարևոր մշակութային իրադարձություններից մեկը Շանհայում։ 2012 թվականին «Շանհայ բիենալեն» տեղափոխվել է նոր՝ «Արվեստի հզոր կանգառ»։


== Տես նաև ==
Չինաստանի թանգարանների ցանկ


== Ծանոթագրություններ ==


== Արտաքին հղումներ ==
Թանգարանի կայքէջ Archived 2020-11-28 at the Wayback Machine.
Սպորտը Հորդանանում

Հորդանանում սպորտը, երկրի մշակույթի կարևոր ոլորտներից մեկն է։ Խաղերը, անհատական ինքնապաշտպանությունը, լողը, ջրացատկը, թենիսը և հեծանվային սպորտաձևերը լայնորեն տարածված են երիտասարդների շրջանում որպես սպորտաձևեր։


== Ֆուտբոլ ==
Ֆուտբոլը ամենատարածված սպորտաձևն է Հորդանանում։ Գնալով ավելի է մեծանում ֆուտբոլի հանդեպ հետաքրքրությունը, հատկապես Հորդանանի ֆուտբոլի ազգային հավաքականի վերջին հաջողություններից հետո։ Երկրի ֆուտբոլի հավաքականը 2004 թվականին բարձրացավ ՖԻՖԱ-ի դասակարգման աղյուսակում 37-րդ հորիզոնական։ Հորդանանում կա ֆուտբոլային առաջնություն, որը ստեղծվել է 1944 թվականին։ Բարձրագույն դիվիզիոնից ցածր լիգան երկրորդ դիվիզիոնն է։ Մրցաշրջանի ավարտին բարձրագույն դիվիզիոնի վերջին երկու թիմերը տեղափոխվում են երկրորդ դիվիզիոն, իսկ երկրորդ դիվիզիոնի առաջին երկու թիմերը բարձրանում են բարձրագույն դիվիզիոն։


== Ռեգբին Հորդանանում ==
Երկրում տարածված սպորտաձևերից հաջորդը ռեգբին է։ Հորդանանում կա ռեգբիի չորս ակումբ։


== Բասկետբոլ ==
Երկրում տարածված սպորտաձև է նաև բասկետբոլը։ Հորդանանի բասկետբոլի ազգային հավաքականն այժմ մասնակցում է Արաբական և Միջին Արևելքի բասկետբոլի մի շարք առաջնություններին։


== Հեծանվային սպորտ ==
Չնայած հեծանվային սպորտը մեծ տարածում չունի Հորդանանում, սակայն վերջին ժամանակներում ավելանում է այս սպորտի դերը որպես առողջ ապրելակեպի, ճանապարհորդության և երկրի ուսումնասիրության կարևոր գործոն, հատկապես երիտասարդության շրջանում։


== Ծանոթագրություններ ==
Արդատովսկի շրջան (այլ կիրառումներ)

Արդատովսկի շրջան, կարող է վերաբերել՝

Արդատովսկի շրջան - մունիցիպալ շրջան Ռուսաստանի Դաշնության Նիժնի Նովգորոդի մարզում
Արդատովսկի շրջան - մունիցիպալ շրջան Ռուսաստանի Դաշնության Մորդովիա հանրապետությունում
Հորշ Արզ էլ Ռաբ

Հորշ Արզ էլ Ռաբ, կամ Աստվածային մայրու անտառ (արաբ․՝ أرز الربّ‎‎), մայրու անտառների անվանում, որը գտնվում է Լիբանանում ՝ Զղարթա շրջանում՝ Հյուսիսային Լիբանան նահանգում։ Ուադի Քադիշայի (Սրբազան հովիտ) հետ միասին հանդիսանում է ՅՈՒՆԵՍԿՕ-ի Համաշխարհային ժառանգության օբյեկտ։


== Պատմություն ==
Աստվածային մայրու անտառը մեր օրերում լիբանանյան մայրու բնական աճի խոշորագույն շրջաններից է։ Ավելի վաղ մայրու անտառներն ընդարձակ տարածքներ էին զբաղեցնում Լիբանանի լեռնաշխարհում, բայց դարավոր ինտենսիվ անտառահատումների հետևանքով մայրին Լիբանանի տարածքում պահպանվել է միայն փոքր մեկուսացված զանգվածների տեսքով, օրինակ՝ Աշ Շուֆ մայրու արգելոցում և Ուադի Քադիշա հովտում, որտեղ դրանք աճում են դժվարամատչելի վայրերում՝ ծովի մակարդակից 2 000 մետր բարձրության վրա։ Ներկայումս Աստվածային մայրու անտառներում ամենահինը համարվում են չորս ծառ՝ մոտ 35 մետր բարձրությամբ և 12-14 մետր բնի տրամագծով։
1876 թվականին 102 հա մնացուկային անտառները պատվեցին բարձր քարե պատով, որպեսզի պաշտպանեն երիտասարդ մայրու ծիլերը լեռնային այծերից։ Պատի կառուցումը ֆինանսավորել է անգլիական թագուհու Վիկտորիան։
1998 թվականին Աստվածային մայրու անտառն ընդգրկվեց ՅՈՒՆԵՍԿՕ-ի Համաշխարհային ժառանգության գրանցամատյանում։
Ներկայումս Արզ էր Ռաբ զանգվածը գտնվում է խիստ հսկողության։ Այն կարելի է այցելել միայն իշխանությունների հատուկ թույլտվությամբ։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Տեղեկություն (անգլ.)
Տեղեկություն (անգլ.)
Ռոմաշկովո (գյուղ, Բոգորոդսկի շրջան)

Անվան այլ կիրառումների համար տե՛ս՝ ՌոմաշկովոՌոմաշկովո (ռուս.՝ Ромашково), գյուղ Ռուսաստանի Նիժնի Նովգորոդի մարզի Բոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դամար

Դամար (ֆր.՝ Dammard), համայնք Ֆրանսիայում, Պիկարդիա մարզի Էնա գավառում։ Մտնում է Վիլե Կոտրե կանտոնի կազմի մեջ։ Հանդիսանում է Շատո Տերրի շրջանը։
Համայնքի INSEE կոդ՝ 022258։


== Բնակչություն ==
Համայնքի բնակչությունը 2011 թվականին կազմում էր 416 մարդ։


== Տնտեսություն ==
2011 թվականի տվյալներով 258 աշխատունակ տարիքի մարդկանցից (15-64 տարեկան) 186-ը տնտեսապես ակտիվ էին, 72-ը անգործունակ (ակտիվության ցուցանիշը 72,1%, 1999 թվականին եղել է՝ 75,8 %)։ 186 աշխատունակ բնակիչներից 169-ը աշխատում էին (98 տղամարդ և 71 կին), անաշխատանք էին 17-ը (8 տղամարդ և 9 կին)։ 72 անգործունակ մարդկանցից 15-ը աշակերտներ կամ ուսանողներ են, 32-ը թոշակառու, 25-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Դամարի վիճակագրության ազգային ինստիտուտ (ֆր.)
Գալավանի (Մծխեթի շրջան)

Գալավանի (վրաց.՝ გალავანი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 750 մետր բարձրության վրա։ Շրջկենտրոն Մցխեթից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 503 մարդ։


== Ծանոթագրություններ ==
Կաբախդաղ

Կաբախդաղ, (թուրքերեն՝ Köse Dağı), լեռ Թուրքիայի Վանի մարզում, Վանա լճի ավազանում, լճից հյուսիս-արևելք, Բերկրի շրջանում։ Հյուսիս-արևմտյան ստորոտում գտնվում է Խեդիր-մատաշ (թուրքերեն՝ Hıdırmenteş) աղի լճակը։ Հյուսիսային և հարավային լանջերից սկիզբ են առնում մի քանի գետակներ։ Բարցրպւթյուն 2744 մ


== Ծանոթագրություններ ==
Նինո Բասիլիա

Նինո Բասիլիա (վրաց.՝ ნინო ბასილია, ), վրացի ռեժիսոր, սցենարիստ։


== Կենսագրություն ==
Նինո Բասիլիան ծնվել է Վրաստանում։ Սովորել է Թբիլիսիի մանկավարժական համալսարանի բանասիրության ֆակուլտետում։ Հեղինակել է մի քանի վեպեր, ֆիլմերի և հեռուստատեսային սերիալների սցենարներ։ Մոսկվայում անցել է Սցենարիստների և ռեժիսորների բարձրագույն դասընթացները, այնուհետև վերադարձել է Վրաստան և նկարահանել մի քանի վավերագրական ֆիլմ, բեմադրել է ներկայացումներ, տեղական հեռուստատեսություններից մեկում եղել վավերագրական ֆիլմերի ռեժիսոր։ 2016 թվականին նկարահանել է իր առաջին խաղարկային ֆիլմը՝ «Աննայի կյանքը»։


== Ֆիլմեր ==


== Տես նաև ==
Վրացական կինո


== Ծանոթագրություններ ==
Սարինշեն

Սարինշեն, գյուղ Արցախի Հանրապետության Հադրութի շրջանում։ Մտնում է Ծամձոր համայնքի մեջ։


== Պատմություն ==
Հնում գյուղը անվանել են Սարի շեն, Շաղախ։ 1995 թվականին վերանվանվել է Սարինշեն։ Գյուղը գտնվում է Ղարաբաղի լեռնաշղթայի արևելյան Դիզափայտի լեռների արևելյան լանջի բլրապատ մասում, Ջիլանի սարի լեռնաճյուղերի լանջերի հարթավայրային մասում, Ծամձորի հյուսիս–արևմտյան կողմում, Քարագլուխ–Ձորագյուղի հարևանությամբ, Հադրութ քաղաքից 6 կմ դեպի հարավ–արևմուտք։
Ըստ  Մակար եպիսկիպոս Բարխուդարյանցի՝ գյուղի Շաղախ անվանումը կապված է մի ավանդազրույցի հետ․

Գյուղում գործել են տարրական դպրոց, ակումբ, գրադարան, բուժկայան։


== Պատմամշակութային կոթողներ ==
Գյուղում և գյուղի հարակից տարածքներում պահպանվել են գյուղի մեջ՝ 19–րդ դարի «սբ․Աստվածածին» եկեղեցին, 17–րդ դարի սբ․«Աստվածածին» խաչքարը, 19–րդ դարի «Վերին» աղբյուրը, գյուղից 1,2 կմ հեռավորության վրա «Շահկախ» հանդամասում՝ 1865 թ․ «Շահկախ» եկեղեցին,  17–րդ դարի «Շահկախ» եկեղեցին,  17–րդ դարի Շահկախ խաչքարը,  17– 19–րդ դարերի «Շահկախ» սրբատեղին, 1875 թ․ «Ուխտավորների տունը», Ծամձոր գյուղի հյուսիսային կողմում՝ 13–րդ դարի «Հանդի ձեռք» կամ «Շաղախ» մատուռը, 19–րդ դարի տապանաքարերը, 19–20–րդ դարերի «Շաղախ» գերեզմանոցը, «Սարի» բերդը, 17–րդ դարի Շաղախ գյուղատեղի մնացորդները։


== Բնակչություն ==
Սարինշեն գյուղի բնակիչների նախնիները հիմնականում եկել են Պարսկահայաստանի Ղարադաղ գավառի տարբեր բնակավայրներից։ 2005 թվականի մարդահամարի տվյալներով գյուղի բնակիչների թիվը հասավ 27–ի։ 2015 թվականին Սարինշեն գյուղում բնակվում է 15 մարդ, կա 6 տնտեսություն։
1988–1989 թթ․ գյուղում կազմավորվել է ինքնապաշտպանական ջոկատ, որը մասնակցել է տարբեր գյուղերի, շրջանների և բնակավայրերի ինքնապաշտպանական ու ազատագրական պայքարներին։ Ինչպես նաև գյուղի բնակիչները մասնակցել են Հայրենական մեծ պատերազմին։
Բնակավայրի ազգաբնակչության փոփոխությունը.


=== Հայ-ադրբեջանական պատերազմ (2020) ===

2020 թվականի հայ-ադրբեջանական պատերազմի հետևանքով գյուղը հայաթափվել և անցել է Ադրբեջանի զինված ուժերի վերահսկողության ներքո։


== Արտաքին հղումներ ==
Population of Nagorno-Karabakh Republic (2005)(հայ.)(անգլ.)(ռուս.)


== Ծանոթագրություններ ==
Սուրբ Սարգիս եկեղեցի (Կրասնոյարսկ)

Անվան այլ կիրառումների համար տե՛ս՝ Սուրբ Սարգիս եկեղեցի (այլ կիրառումներ)
Սուրբ Սարգիս եկեղեցի' հայկական առաքելական եկեղեցի է Ռուսաստանի Դաշնության Կրասնոյարսկ քաղաքում։


== Պատմություն ==
Կառուցվել է 1998 - 2003 թթ. Կրասնոյարսկի հայերի և ռուսաստանաբնակ հայ բիզնեսմեն Սարգիս Մուրադյանի օգնությամբ։


== Ներկայիս վիճակը ==
Եկեղեցում գործում է կիրակնօրյա դպրոց։


== Տես նաև ==
Կրասնոյարսկ


== Ծանոթագրություններ ==


== Արտաքին հղումներ ==
Եկեղեցու դիրքը Կրասնոյարսկում
Այուբաղի

Այուբաղի, գյուղ Արևմտյան Հայաստանում, Խարբերդի վիլայեթի Խարբերդի գավառում։


== Բնակչություն ==
1903 թվականին ուներ 20 տուն հայ բնակիչ։


== Տնտեսություն ==
Բնակչության հիմնական զբաղմունքը երկրագործությունն ու անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ժողովածու (1152)

Ժողովածու (1152), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1152 թվի տակ։ Ձեռագիրը գրվել է 1367 թվականին Գրիգոր քահանա և իր որդի Ստեփաննոս գրիչների կողմից, Խիզանում։ Ստացողը եղել է Հովհաննես վարդապետը։ Գրված է թղթի վրա, որը ունի 24,5×16,5 չափս։ Ձեռագիրը կազմված է 176 թերթից։ Գրված է երկսյուն և միասյուն, բոլորագրով։ Ունի կիսախորան և լուսանցազարադ մանրանկարներ։ Պահպանակը ունի 2 մագաղաթ, գրված է բոլորագիծ երկաթագրով։ Կազմը` կաշեպատ ստվարաթուղթ։ Հիշատակարաններ՝ 7բ, 19ա, 9ա, 136ա, 143բ։


== Բովանդակություն ==
Գր. Նիւսացւոյ Յաղագս Երգոց երգոյն։
Յաղագս պսակի (Յովհ. Երզնկացի՞)։
Կենդանակերպք
Գէորդայ Սկևռացւոյ Լուծմունք Նարեկացւոյն


== Ծանոթագրություններ ==
I Will Never Let You Down

«I Will Never Let You Down», բրիտանացի երգչուհի Ռիտա Օրայի երգն է։ Այն թողարկվել է 2014 թվականի մարտի 31-ին Roc Nation և Columbia Records լեյբլների կողմից։ Երգը պրոդյուսերը և խոսքերի հեղինակն է շոտլանդացի դիջեյ և երգիչ Քելվին Հարիսը։


== Նախապատմություն ==

2014 թվականի հունվարի վերջին Ռիտա Օրան հայտարարում է, որ իր նոր երգի համար նա համագործակցել է Քելվին Հարիսի հետ։ Փետրվարի 19-ին երգի մի փոքրիկ հատված ներկայացվում է BRIT 2014 մրցանակաբաշխության հովանավոր «Rimmel» ընկերության կոսմետիկայի գովազդում։ Մարտի 31-ին երգի ամբողջական պրեմիերան կայանում է Capital FM Breakfast ռադիոծրագրի ընթացքում։


== Երգացանկ ==
Digital download
"I Will Never Let You Down" – 3:23CD single
"I Will Never Let You Down" – 3:23
"I Will Never Let You Down" (R3hab Remix Radio Edit) – 3:36Digital download – Remixes
"I Will Never Let You Down" (R3hab Remix) – 4:11
"I Will Never Let You Down" (Gregor Salto Vegas Club Mix) – 6:17
"I Will Never Let You Down" (Gregor Salto Vegas Radio Mix) – 3:41
"I Will Never Let You Down" (Gregor Salto Vegas Radio Instrumental) – 3:42
"I Will Never Let You Down" (Steve Smart and WestFunk Club Mix) – 4:51
"I Will Never Let You Down" (Steve Smart and WestFunk Radio Edit) – 3:08
"I Will Never Let You Down" (DJ Escape and Tony Coluccio Man Mix) – 7:41
"I Will Never Let You Down" (DJ Escape and Tony Coluccio Radio Mix) – 4:38
"I Will Never Let You Down" (DJ Escape and Tony Coluccio Dub) – 6:41
"I Will Never Let You Down" (Digital Dog Remix) – 5:52
"I Will Never Let You Down" (Digital Dog Radio Edit) – 4:00Digital download – Remixes (Beatport exclusive)
"I Will Never Let You Down" (R3hab Remix) – 4:11
"I Will Never Let You Down" (Gregor Salto Vegas Club Mix) – 6:17
"I Will Never Let You Down" (Steve Smart and WestFunk Club Mix) – 4:50Streaming – Remixes (Spotify exclusive)
"I Will Never Let You Down" – 3:23
"I Will Never Let You Down" (R3hab Remix Radio Edit) – 3:36
"I Will Never Let You Down" (DJ Escape & Tony Coluccio Radio Mix) – 4:38
"I Will Never Let You Down" (Digital Dog Radio Edit) – 4:00


== Տեսահոլովակ ==
Երգի տեսահոլովակը, որի ռեժիսորն է իտալացի Ֆրանչեսկո Կարոզինին, նկարահանվել է Լոս Անջելեսում։ Տեսահոլովակի պրեմիերան կայացել է մարտի 31-ին Լոնդոնի Լեստերի հրապարակում, իսկ այնուհետև այն տեղադրվել է Ռիտա Օրայի VEVO էջում։


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Էրեդիա (այլ կիրառումներ)

Էրեդիա, կարող է վերաբերել՝

Էրեդիա - քաղաք Կոստա Ռիկայի կենտրոնական հատվածում` Էրեդիայի նահանգում
Էրեդիա - Կոստա Ռիկայի 7 նահանգներից մեկը
Պրիվոկզալնոե (ավան, Յամպոլի շրջան)

Անվան այլ կիրառումների համար տե՛ս՝ ՊրիվոկզալնոեՊրիվոկզալնոե (ուկրաիներեն՝ Привокзальне), ավան Ուկրաինայի Սումիի մարզի Յամպոլի շրջանում։
2001 թվականի տվյալներով Պրիվոկզալնոե ավանում բնակվում էր 348 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մուհամեդ Ասիմով

Մուհամեդ Սայֆիտդինովիչ Ասիմով (տաջ.՝ Муҳаммад Сайфиддинович Осимӣ, սեպտեմբերի 1, 1920(1920-09-01), Խուջանդ, Q21645139?, Samarkand Oblast, Turkestan Autonomous Soviet Socialist Republic, Խորհրդային Ռուսաստան - հուլիսի 29, 1996(1996-07-29), Դուշանբե, Տաջիկստան), տաջիկ փիլիսոփա։ Տաջիկական ԽՍՀ ԳԱ ակադեմիկոս (1965), Տաջիկական ԽՍՀ ԳԱ պրեզիդենտ (1965 թ.-ից)։ ԽՍԿԿ անդամ 1945 թ.-ից։
Ծնվել է սեպտեմբերի 1-ին, Խուջանդ (նախկինում՝ Լենինաբադ) քաղաքում։ 1941 թվականին ավարտել է Սամարղանդի պետական համալսարանը։ Գրել է «Մատերիան և աշխարհի ֆիզիկական պատկերը» (1966), «Փիլիսոփայական մտածողության առաջացումը» (1970) աշխատությունները։ Սասնակցել է Վ. Ի. Լենինի «Մատերիալիզմ և էմպիրիոկրիտիցիզմ», «Փիլիսոփայական տետրակներ» գրքերի տաջիկերեն թարգմանությանը։ Ասիմովը հոդվածներ է գրել Աբու Ալի իբն Սինայի, Օմար Խայամի և Ջամիի փիլիսոփայական հայացքների մասին։
Մասնակցել է Հայրենական մեծ պատերազմին։
1946‒1952 թթ. պաշտոնավարել է որպես Լենինաբադի մանկավարժական ինստիտուտի տնօրենի տեղակալ, 1956‒1962 թթ.՝ Ստալինաբադի պոլիտեխնիկական ինստիտուտի ռեկտոր, 1962‒1965 թթ.՝ Տաջիկական ԽՍՀ ժողովրդական կրթության նախարար։ 1966-1989 թվականներին ընտրվել է ԽՍՀՄ Գերագույն խորհրդի պատգամավոր։ Եղել է տաջիկական խորհրդային հանրագիտարանի գլխավոր խմբագիրը։
1996 թվականի հուլիսի 27-ին աշխատավայր գնալու ճանապարհին սպանվել է անհայտ անձի արձակած կրակոցից։
1997 թվականին Տաջիկստանի Հանրապետության կառավարության որոշմամբ տաջիկական տեխնիկական համալսարանին շնորհվել է Մուհամեդ Ասիմովի անունը։
Պարգևատրվել է Լենինի 2 և ԽՍՀՄ այլ շքանշաններով, մեդալներով։


== Հիմնական աշխատություններ ==
Асари барчастаи философия и марксисти (Дар бораи асари В. И. Ленин «Материализм и эмпириокритицизм|Материализм ва эмпириокритицизм»), [Душанбе], 1960;
Материя ва тасвири физикииолам, Душанбе, 1966;
Русско-таджикский терминологический философский словарь. Душанбе, 1966. [В соавт.];
Пайдоиш ва инкишофи таффакури фалсафи, Душанбе, 1970.
Возникновение и становление философского мышления. Душанбе, 1970;
Понятие материи и проблемы физической реальности (докторская диссертация). 1971.
Авиценна и мировая цивилизация // Народы Азии и Африки. 1980. № 5;
Исторический прогресс социалистических наций. [В соавт.]. М., 1987.


== Ծանոթագրություններ ==


== Արտաքին հղումներ ==
Асимов Мухамед Сайфитдинович // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
Краткая биография на сайте агентства «Asia-Plus»
Историческая справка на сайте Архива РАН
Мемориальный сайт
Ալի Աքբար Սալեհի

Ալի Աքբար Սալեհի (պարսկերեն՝ علی اکبر صالحی, մարտի 24, 1949(1949-03-24), Քերբելա, Իրաք), իրանցի ակադեմիկոս և պետական գործիչ, ատոմային էներգետիկայի գծով փոխնախագահ, Իրանի ատոմային Էներգիայի գծով կազմակերպությունների նախագահ, Ատոմային էներգիայի միջազգային գործակալության նախկին ներկայացուցիչ, Իրանի Ազգային անվտանգության բարձրագույն խորհրդի անդամ։
Սալեհին ավարտել է Բեյրութի ամերիկյան համալսարանը և Մասաչուսեթսի տեխնոլոգիական համալսարանը։
1982-1985 թվականներին ղեկավարել Է Թեհրանի Շարիֆի անվան տեխնոլոգիական համալսարանը։
2009 թվականի դեկտեմբերի 5-ին նշանակվել է Իրանի միջուկային ծրագրի պատասխանատու փոխնախագահ։
Լինելով Իրանի ատոմային էներգիայի գործակալության ղեկավար այն ժամանակ, երբ Ատոմային էներգիայի միջազգային գործակալության հետազոտությունների պատճառով Իրանը իր վրա ուշադրություն էր գրավում, Սալեհին ենթարկվել է ֆինանսական պատժամիջոցների և ճանապարհորդության սահմանափակումների դեպի Եվրամիություն և Միացյալ Թագավորություն։


== Ծանոթագրություններ ==


== Արտաքին հղումներ ==
Sharif University of Technology profile
Յոսինորի Օսումի

Յոսինորի Օսումի (ճապ.՝ 大隅 良典 Օ սումի Յոսինուրի, փետրվարի 9, 1945(1945-02-09)[…], Ֆուկուոկա, Ֆուկուոկա, Ճապոնիա), ճապոնացի գիտնական-մոլեկուլային կենսաբան։ Ուսումնասիրում է աուտոֆագիայի լիզոսոմային ճանապարհը։ EMBO կազմակերպության անդամ։
2016 թվականի հոկտեմբերի 3-ին ստացել է Նոբելյան մրցանակ բժշկության բնագավառում՝ «աուտոֆագիայի մեխանիզմի բացահայտման համար»։


== Կենսագրություն ==
1974 թվականին Տոկիոյի համալսարանում ստացել է գիտության դոկտորի աստիճան։ 1974—1977 թվականներին աշխատել է Ռոկֆելլերի համալսարանում (Նյու Յորք), ապա վերադարձել է Տոկիոյի համալսարան, որտեղ 1998 թվականից ղեկավարել է հետազոտական խումբը։ 2009 թվականից Տոկիոյի տեխնոլոգիական համալսարանի պրոֆեսոր է։


== Մրցանակներ ==
Ֆուձիհարի մրցանակ (2005)
Ճապոնիայի գիտությունների ակադեմիայի մրցանակ (2006)
Ճապոնիայի բուսաբանական միության մրցանակ (2007)
Ասահիի մրցանակ (2008)
Կիոտոյի մրցանակ (2012)
Thomson Reuters Citation Laureates (2013)
Գայդերների համաշխարհային մրցանակ (2015)
Կենսաբանության համաշխարհային մրցանակ (2015)
Ռոզենստիլի մրցանակ (2015)
Կեյո մրցանակ (2015)
Ճապոնիայի արժանավոր մշակութային գործիչ (2015)
Ուալյի մրցանակ (2016)
Պաուլ Ջանսնի մրցանակ (2016)
Բժշկության կամ ֆիզիոլոգիայի Նոբելյան մրցանակ (2016)


== Աշխատություններ ==
Takeshige, K., Baba, M., Tsuboi, S., Noda, T. and Ohsumi, Y. (1992). Autophagy in yeast demonstrated with proteinase-deficient mutants and conditions for its induction. Journal of Cell Biology 119, 301—311 PMID 1400575
Tsukada, M. and Ohsumi, Y. (1993). Isolation and characterization of autophagy-defective mutants of Saccharomyces cervisiae. FEBS Letters 333, 169—174 PMID 8224160
Mizushima, N., Noda, T., Yoshimori, T., Tanaka, Y., Ishii, T., George, M.D., Klionsky, D.J., Ohsumi, M. and Ohsumi, Y. (1998). A protein conjugation system essential for autophagy. Nature 395, 395—398 PMID 9759731
Ichimura, Y., Kirisako T., Takao, T., Satomi, Y., Shimonishi, Y., Ishihara, N., Mizushima, N., Tanida, I., Kominami, E., Ohsumi, M., Noda, T. and Ohsumi, Y. (2000). A ubiquitin-like system mediates protein lipidation. Nature, 408, 488—492 PMID 11100732


== Ծանոթագրություններ ==


== Արտաքին հղումներ ==
Կենսագրություն Archived 2016-01-16 at the Wayback Machine. (անգլ.)
Անախրոնիզմ

Անախրոնիզմ (հունարեն՝ ανά — ետ և χρόνος — ժամանակ), պատմական հերոսների և դեպքերի, կյանքի ու կենցաղի նկարագրության մեջ թույլ տրված ժամանակագրական խախտում կամ տեղափոխություն։
Անախրոնիզմը կարող է սխալի, թյուրիմացության արդյունք լինել, կարող է նաև գիտակցված բնույթ կրել՝ որևէ գաղափար ընդգծելու համար։ Օրինակ, Րաֆֆին «Պարույր Հայկազն» վիպակում գիտակցաբար անախրոնիզմ է թույլ տվել. 4-րդ դարում Հունաստանում ապրած հայազգի փիլիսոփա Պարույրին և 5-րդ դարի մեծ պատմիչ Մովսես Խորենացուն նա ներկայացրել է իբրև ժամանակակիցների, որպեսզի ավելի ցայտուն հակադրի կոսմոպոլիտիզմն ու իրական հայրենասիրությունը։


== Աղբյուրներ ==
Նովոմիխայլովկա (գյուղ, Կույուրգազինսկի շրջան)

Անվան այլ կիրառումների համար տե՛ս՝ ՆովոմիխայլովկաՆովոմիխայլովկա (ռուս.՝ Новомихайловка, բաշկիրերեն՝ Яңы Михайловка), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(63) Աուսոնիա

(63) Աուսոնիա (անգլ.՝ Ausonia), աստերոիդ աստերոիդների հիմնական գոտում։ Հայտնաբերվել է 1861 թվականի փետրվարի 10-ին Անիբալե դե Գասպարիսի կողմից Նեապոլում։
Միջին հեռավորությունը Արեգակից կազմում է 2,394507 ա. մ., առավելագույնը մոտենում է 2,0893 ա. մ. հեռավորության վրա և հեռանում 2,6997 ա. մ., իսկ Երկրի ուղեծրին Աուսոնիա աստերոիդը նվազագույնը մոտենում է 1,0815 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1353,39 երկրային օրվա ընթացքում, իր ուղեծրով շարժվելով միջինում 0,265999 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,78° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Աուսոնիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նադեժդովկա (գյուղ, Ալեքսանդրովի շրջան)

Անվան այլ կիրառումների համար տե՛ս՝ ՆադեժդովկաՆադեժդովկա (ուկրաիներեն՝ Надеждівка), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Նադեժդովկա գյուղում բնակվում էր 75 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Եվնաքեր

Եվնաքեր (նորվ.՝ Jevnaker), կոմունա Նորվեգիայի Օպլանդ ֆյուլքեյում։ Կոմունայի վարչական կենտրոնը Եվնաքեր քաղաքն է։ Պաշտոնական լեզուն բուկմոլն է։ Զբաղեցնում է 223.99  կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին։


== Եվնաքերի զինանշանը ==
Եվնաքեր կոմունայի զինանշանը հաստատվել է 1983 թվականի հունիսի 23-ին և իրենից ներկայացնում է կարմիր գույնով ներկված վահան, ներքևի մասը սուր, որի վրա պատկերված են երեք սպիտակ գույնի բաժակներ։ Բաժակները խորհրդանշում են կոմունայի տարածքում ավանդաբար սերնդեսերունդ փոխանցվող ապակի պատրաստելու գործը։ Կարմիր գույնը խորհրդանշում է տաք, նոր եփած ապակին։


== Բնակչություն ==
Համաձայն 2009 թվականի մարդահամարի տվյալների՝ Եվնաքեր կոմունայում բնակվում է 6256 մարդ։ Կոմունայի բնակչության քանակը վերջին 60 տարում աճ է գրանցել։


== Պատկերասրահ ==

		
		
		


== Աղբյուրներ ==
Store norske leksikon.(նորվ.)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-10-01 at the Wayback Machine.(նորվ.)


== Ծանոթագրություններ ==
Մանկական Եվրատեսիլ 2003 երգի մրցույթ

«Մանկական Եվրատեսիլ 2003 երգի մրցույթը» եղել է Մանկական Եվրատեսիլ երգի մրցույթի պատմության մեջ առաջին մրցույթը և տեղի է ունեցել 2003 թվականի նոյեմբերի 15-ին Forum Copenhagen-ում (Կոպենհագեն, Դանիա)։ 2003-ին Դանիական Danmarks Radio (DR) հեռուստաընկերությունը առաջին անգամ էր հյուրընկալում մրցույթը իրենց երկրում։


== Մասնակից երկրներ ==
Մրցույթին մասնակցել է 16 երկիր։ Առաջին հորիզոնականը զբաղեցրել է 11-ամյա Դինո Ջելուսիքը իր "Ti si moja prva ljubav" երգով, իսկ երկրորդ և երրորդ հորիզոնականները զբաղեցրել են Իսպանիայի և Մեծ Բրիտանիայի մասնակիցները։


== Բոլոր 12 միավորները ==


== Արտաքին հղումներ ==
Մանկական Եվրատեսիլի պաշտոնական կայք
Մանկական Եվրատեսիլը ESCKaz կայքում
Կիմ Օկ Կյուն

Կիմ Օկ Կյուն (փետրվարի 23, 1851(1851-02-23), Հարավային Չունգչոնգ, Չոսոն - մարտի 28, 1894(1894-03-28), Շանհայ, Սոնցզյան), Չոսոն դարաշրջանի կորեացի հասարակական գործիչ։ Ակտիվորեն հանդես է եկել Կորեայի արևմտականացման օգտին։ Իր համար նպատակ էր սահմանել Ճապոնիայի օգնությամբ կորեկան պետական համակարգի, գիտության և բանակի զարգացումը, որպեսզի հետագայում Կորեան կարողանա դիմակայել այլ երկրների (այդ թվում՝ նաև Ճապոնիայի) կայսերական նկրտումներին։ 1884 թվականի դեկտեմբերին բարեփոխիչները, Կիմ Օկ Կյունի գլխավորությամբ հեղաշրջում կազմակերպեցին և զավթեցին իշխանությունը, բայց երկու օր անց պարտություն կրեցին։ Կիմը սպանվեց Շանհայում և հետմահու արժանացավ «Չունդալ» տիտղոսին։


== Վաղ տարիներ ==
Կիմ Օկ Կյունը ծնվել է 1851 թվականին Չունգչոնգ-Նամդո մարզում։ Նրա հոր անունը Կիմ Բյոնդե էր։ Նրա ընտանիքը աղքատ էր։ Երբ Կիմը չորս տարեկան էր, նրանք տեղափոխվել են Չխոնան։ Նրա հայրը սոդան՝ տարրական դպրոց է բացել, ուր սովորել է նաև Կիմ Օկ Կյունը։ 6 տարեկանում նրան որդեգրել է Կիմ Բյոնգեն, ով կորցրել էր իր որդուն և չէր ցանկանում, որ իր տոհմը դրանով վերջանա։


== Ծանոթագրություններ ==
Նյովիկ (այլ կիրառումներ)

Նյովիկ, կարող է վերաբերել՝

Նյովիկ - համայնք Ֆրանսիայում, Պուատու Շարանտա մարզի Ծովափնյա Շարանտի գավառում
Նյովիկ - Ֆրանսիայի կանտոն
Ավստրալիայի թենիսի բաց առաջնություն

Ավստրալիայի թենիսի բաց առաջնությունն անցկացվում է ամեն տարի հունվարի վերջին երկու շաբաթվա ընթացքում Ավստրալիայի Մելբուրն քաղաքում։ Առաջին առաջնությունը կայացել էր 1905 թվականին։ Մրցաշարը ժամանակագրական առումով Մեծ սաղավարտի տարվա չորս իրադարձություններից առաջին է. մյուս երեքը Ֆրանսիայի, Ուիմբլդոնի և ԱՄՆ-ի առաջնություններն են։ Այնտեղ իրականացնում է տղամարդկանց և կանանց մենախաղերը, տղամարդկանց, կանանց և խառը զուգախաղերը, ինչպես նաև` հաշմանդամների, լեգենդների և ցուցադրական միջոցառումներ։ Մրցաշարն անցկացվում է Մելբուրն Պարկի կոշտ խաղադաշտերում 1988 թվականից։
Ավստրալիայի առաջնությունը սովորաբար ունի շատ բարձր հաճախելիություն և առաջին Մեծ սաղավարտի մրցաշարն է եղել, որը փակել էր իր երկու կորտերը, «Ռոդ Լեյվեր Արենա» և «Հիսենս Արենա» կորտերը։


== Արտաքին հղումներ ==
Պաշտոնական կայք
Չայշեխի

Չայշեխի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Զուգենհայմ

Զուգենհայմ  (գերմ.՝ Sugenheim), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 2315 մարդ (2010 թվականի դեկտեմբերի 31-ի տվյալներով)։ Տարածքը 63.41 կմ² է։ Պաշտոնական կոդը՝  09 5 75 165։
Համայնքը ստորաբաժանվում է 14 վարչական բաժանմունքների։


== Ծանոթագրություններ ==
Սենչա (գյուղ, Լոխովիցայի շրջան)

Սենչա (ուկրաիներեն՝ Сенча), գյուղ Ուկրաինայի Պոլտավայի մարզի Լոխովիցայի շրջանում։ Հիմնադրվել է 989 թվականին։
2001 թվականի տվյալներով Սենչա գյուղում բնակվում էր 3 037 մարդ։ Բնակավայրը զբաղեցնում է 95312 կմ² տարածք։ Բնակչության խտությունը կազմում էր 31,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բանկ Օտոման (վեպ)

«Բանկ Օտոման», Ալեքսանդր Թոփչյանի 2008 թվականին հրատարակված վեպը։


== Տես նաև ==
Բանկ Օտոմանի գրավում


== Աղբյուրներ ==
Զրույց գրող, թարգմանիչ Ալեքսանդր Թոփչյանի հետ
Գրիդ համակարգ


== Գրիդ Համակարգ ==
“Գրիդ” /անգլերեն grid – ցանց բառից/ համակարգը համատեղում է համակարգչային ռեսուրսներ՝ տարբեր ցանցային տիրույթներում հասնելու հիմնական նպատակի։ “Գրիդ” համակարգում տարբեր համակարգիչներ կարող են աշխատել միևնույն խնդրի վրա, հետևաբար այդ համակարգիչները գործում են որպես սուպերհամակարգիչ։
Սովորաբար, “Գրիդ” համակարգն աշխատում է տարբեր խնդիրների շրջանակներում, բայց այն նա7 կարող է աշխատել կոնկրետ ծրագրի համար։ Այն նախագծված է լուծելու մեծ խնդիրներ, որոնք չափազանց մեծ են սովորական համակարգիչների համար՝ միաժամանակ ապահովելով ճկունություն՝ լուծելու բազմաթիվ փոքր խնդիրներ միաժամանակ։ 
“Գրիդ” համակարգը ներկայացնում է բազմաթիվ օգտագործողների (multi-users) ենթակառուցվածք, որը կարող է բավարարել խոշոր տեղեկատվության վերամշակման անընդհատ պահանջարկը։
“Գրիդ” համակարգը առավել հաճախ օգտագործվում է գիտական ​​կամ տեխնիկական խնդիրների համար, որոնք պահանջում են մեծ թվով համակարգչային ռեսուրսներ կամ շատ մեծ քանակությամբ տվյալներ։”Գրիդ” համակարգի ամենահայտնի օրինակներից մեկն է Եվրոպական “Գրիդ” ենթակառուցվածքները ( EGI ), որի ռեսուրսների կենտրոնները տարածվում են ավելի քան երեսուն եվրոպական երկրներում, և որն այժմ աջակցում է ավելի քան 22,000 հետազոտողների։
Գրիդ համակարգի առավելությունները

տարբեր ռեսուրսների առավել արդյունավետ շահագործումը։Դա նշանակում է օգտագործել տարբեր ցանցերի ռեսուրսները (համակարգիչները) բարձր արդյունավետությամբ՝ չթողնելով դատարկ կամ կիսով չափ զբաղված ռեսուրս։
Այստեղ կան առնվազն երկու նախադրյալներ այս պայմանը բավարարելու համար.
1. խնդիրը պետք է հնարավորություն ունենա կատարվել հեռակա կարգով 
2. համակարգիչը պետք է համապատասխանի տվյալ խնդրի hardware, software և ռեսուրսների պահանջներին։

Զուգահեռ CPU կարողությունները.Լայնածավալ զուգահեռ պրոցեսների կարողությունների ներուժը բարձրացնելը մեկն է այն առավել տարածված տեսլականն ու գրավիչ հատկանիշը “Գրիդ” համակարգին։ Բացի զուտ գիտական ​​կարիքներից, այսպիսի համակարգչային հզորությունը առաջ է բերում նոր զարգացում տարբեր ոլորտներում՝ ինչպիսիք են պիո-բժշկությունը, ֆինանսական մոդելավորումը, նավթի հետախուզությունը, և այլն։

Վիրտուալ ռեսուրսների և վիրտուալ կազմակերպությունների համագործակցություն։Գրիդ համակարգն առաջարկում է կարևոր չափորոշիչներ, որոնք թույլ են տալիս շատ տարասեռ համակարգերի աշխատել միասին՝ ձևավորելով մի մեծ վիրտուալ հաշվողական համակարգ։
“Գրիդ” համակարգի օգտագործողները կարող են դինամիկ ընդգրկվել մի շարք վիրտուալ կազմակերպությունների մեջ, յուրաքանչյուրը տարբեր քաղաքականությամբ և պահանջներով, և այդ վիրտուալ կազմակերպությունները կարող են կիսվել իրենց ռեսուրսները մեկ հավաքական մարմին.

ՀուսալիությունԳրիդ համակարգի բոլոր հանգույցները օգտագործում են բարձր հուսալիության մեքենաներ և ծրագրեր, որոնք ապահովում են օգտագործողի աշխատանքի բարձր արդյունավետությունը և հուսալիությունը։

ԿառավարումԳրիդ համակարգը ստեղծել է նոր հնարավորություններ, որպեսզի ավելի լավ և հեշտ կառավարել մեծ քանակով համակարգիչներ, ինչպես նաև կրճատել տեղեկատվական տեխնոլոգիաների ստորաբաժանումների ծախսերը։


== Արտաքին Հղումներ ==
[*http://www.gridcomputing.com/]Grid(չաշխատող հղում) Computing Info Centre
Լիհուլա (Էստոնիայի շրջան)

Անվան այլ կիրառումների համար տե՛ս՝ Լիհուլա (այլ կիրառումներ)Լիհուլա շրջան (էստ․՝ Lihula vald), շրջան Էստոնիայի Լյաենեմաա նահանգում։ Շրջանի կենտրոնն է Լիհուլա քաղաքը։


== Բնակչություն ==
2008 թվականի տվյալներով շրջանում բնակվում էին 2682 մարդ։ Բնակչության խտությունը շրջանում կազմում էր 7,3 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)